Jeremy en sy Jacqui se paaie skei | Netwerk24
Kiwi- en Aussie-rugbybase trek al verder noustrop
Die Suid-Afrikaanse rugbybase hou nou die hef stewig in die hand wanneer daar oor die toekoms van rugby in die Suidelike Halfrond gepraat word.
Sokker se Olimpiese ouderdomsperk straks verhoog
Die internasionale sokkerbeheerliggaam, Fifa, kan die ouderdomsbeperking vir die manstoernooi dalk van 23 na 24 opstoot vir volgende jaar se Olimpiese Spele in Japan.
Jeremy en sy Jacqui se paaie skei
Deur Jaco Nel 15 Februarie 2020 23:26
Jeremy en Jacqui Mansfield in gelukkiger dae.
Die huwelik van die radio-omroeper Jeremy Mansfield (56) en sy vrou, Jacqui (57), is ná 16 jaar op die rotse.
"Ek het nou net die huis verlaat wat ek 19 jaar gelede gekoop het en die hek vir die laaste keer toegemaak. Dit sluit nog 'n hoofstuk in my lewe af. Dit maak ook 'n nuwe een oop vol liefde, aanvaarding en moontlikhede. Groot sug van hartseer aan die een kant en verligting aan die ander," het Jeremy op Facebook geskryf.
Toe Rapport hom kort tevore vir kommentaar gevra het, het hy gesê hy is in 'n nuwe verhouding en baie gelukkig saam met sy nuwe liefde.
Hy het op Facebook gesê haar naam is Kari, maar hy wou nie meer verklap nie.
Sy is na wat verneem word 'n tennisafrigter en dié verhouding duur glo al 'n jaar.
Die Mansfields het mekaar ontmoet terwyl Jeremy as aanbieder van die oggendprogram The Rude Awakening op Highveld Stereo op die kruin van sy loopbaan was.